CELEX: C2005/143/09
Language: da
Date: 2005-06-11 00:00:00
Title: Domstolens dom (Anden Afdeling) af 21. april 2005 i de forenede sager C-207/03 og C-252/03, Novartis AG m.fl. mod Comptroller-General of Patents, Designs and Trade Marks for the United Kingdom og Ministre de l'Économie mod Millennium Pharmaceuticals Inc. (anmodninger om præjudiciel afgørelse fra High Court of Justice (England & Wales), Chancery Division (Patents Court) og af Cour administrative) (Patentret — lægemidler — supplerende beskyttelsescertifikat for lægemidler)

11.6.2005   
            
            
               DA
            
            
               Den Europæiske Unions Tidende
            
            
               C 143/9
            
         
      DOMSTOLENS DOM
   
   (Anden Afdeling)
   af 21. april 2005
   i de forenede sager C-207/03 og C-252/03, Novartis AG m.fl. mod Comptroller-General of Patents, Designs and Trade Marks for the United Kingdom og Ministre de l'Économie mod Millennium Pharmaceuticals Inc. (anmodninger om præjudiciel afgørelse fra High Court of Justice (England & Wales), Chancery Division (Patents Court) og af Cour administrative) (1)
   
   (Patentret - lægemidler - supplerende beskyttelsescertifikat for lægemidler)
   (2005/C 143/09)
   Processprog: engelsk og fransk
   I de forenede sager C-207/03 og C-252/03, angående anmodninger om præjudiciel afgørelse i henhold til artikel 234 EF, indgivet af High Court of Justice (England & Wales), Chancery Division (Patents Court) (Det Forenede Kongerige, sag C-207/03), og af Cour administrative (Luxembourg, sag C-252/03) ved afgørelser af 6. maj 2003 og 3. juni 2003, indgået til Domstolen den 14. maj 2003 og den 13. juni 2003, i sagerne Novartis AG (sag C-207/03), University College London, Institute of Microbiology and Epidemiology mod Comptroller-General of Patents, Designs and Trade Marks for the United Kingdom og Ministre de l'Économie (sag C-252/03) mod Millennium Pharmaceuticals Inc., tidligere Cor Therapeutics Incden, har Domstolen (Anden Afdeling), sammensat af afdelingsformanden, C.W.A. Timmermans, og dommerne C. Gulmann (refererende dommer), J.-P. Puissochet, R. Schintgen og J.N. Cunha Rodrigues; generaladvokat: D. Ruiz-Jarabo Colomer; justitssekretær: ekspeditionssekretær Múgica Arzamendi, den 21. april 2005 afsagt dom, hvis konklusion lyder således:
   Idet en tilladelse til markedsføring af et lægemiddel, der er udstedt af de schweiziske myndigheder og automatisk anerkendt af Fyrstendømmet Liechtenstein i medfør af liechtensteinsk lov, er den første tilladelse til markedsføring af dette lægemiddel i et af landene inden for Det Europæiske Økonomiske Samarbejdsområde, udgør denne den første tilladelse til markedsføring i den forstand, hvori dette udtryk er anvendt i artikel 13 i Rådets forordning (EØF) nr. 1768/92 af 18. juni 1992 om indførelse af et supplerende beskyttelsescertifikat for lægemidler, således som denne artikel skal fortolkes i forbindelse med anvendelsen af aftalen om Det Europæiske Økonomiske Samarbejdsområde.
   
      (1)  EUT C 158 af 5.7.2003., EUT C 200 af 23.8.2003.